Cheikh
Cheikh (distaget  /ʃeɪk/ e saozneg, skrivet  شيخ en arabeg, "chaykh" [ʃajx] alies distaget [ʃeːx]), a zo un titl a enor arabek hag a dalv kement ha "henañ" pe "aotrou/mestr". Roet e vez da benn ur meuriad pe d'un den gouiziek war an dachenn skiantel pe relijiel, er c'hevredigezhioù muzulman. 

Implijet eo bet an titl à bell zo e broioù al Ledenez arab, En Istor e voe implijet ivez en Impalaeriezh otoman, er Machrek, e Kurdistan, e Norzhafrika, e Korn Afrika... Kavet e vez er bed muzulman a-bezh bremañ. Implijet eo bet an droienn "cheikha" evit merc'hed a-wechoù.

Menneget eo ar ger "cheikh" e 23vet gwerzad ar souratenn Al-Qasas er C'horan.

Stummoù all 
Stummoù e-leizh a zo er bed muzulman : sheikh, sheekh, sheyikh, shaykh, shayk, shekh, shaik, shaikh ha shak.

Anv-den 
E broioù zo e vez roet evel anv-tiegezh, pe anv bihan.

Dougen a ra diskennidi ar cheikh Mohammed ben Abdelwahhab, diazezer an Islam wahhabbit er  kantved (relijion Arabia Saoudat hiziv an deiz c'hoazh), an anv Al ach-Cheikh pe Al ash-Shaykh, hag a dalv en arabeg kement ha « familh ar Cheikh » pe « familh an hini fur ».

Shaikh a dalv un diagentiezh arab en Azia ar Su. Shaikh zo ur gumuniezh lieskenel en Azia ar Su hag a gaver e Pakistan ha Bangladesh, hag ivez en India.

Cheikh, Sheikh ha Chikh zo anvioù bihan arab, gant ar memes ster. Adstummoù zo en Afrika, evel Cheikhou ha Sékou. Hemañ a vez kavet stank en Afrika ar C'hornôg.

Kanaouennoù 
 The Sheik of Araby zo ur son poblek stadunanat kanet gant kalz tud, en o zouez Django Reinhardt ha Stéphane Grappelli, The Beatles, Lou Monte, Duke Ellington, Louis Prima etc.
 Sheik Yerbouti zo un albom (1979) gant Frank Zappa, dic'hizet eñ en Arab war ar golo. An titl zo ur c'hoari gerioù saoznek gant ar frazenn « Shake your booty » (« Fiñv da benn-adreñv »).

Titloù
Islam